РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 16
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 10.06.2020 г.

Днес, 10.06.2020 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                               Боян Новански 
Огнян Дамянов
Йордан Стоев
Олга Керелска

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“, инж. Стоянка Георгиева – главен експерт в отдел „Инвестиции и строителство“, Надежда Стоянова – главен експерт в отдел „Инвестиции и строителство“,  Надя Горгорова – старши експерт - икономист в отдел „Управление на собствеността“ и Цецка Трендафилова – старши експерт - икономист в отдел „Управление на собствеността“.

-	Инвестиции и строителство:

1.ОТНОСНО: Актуализиране на Инвестиционната програма по § 51-00 „Основен ремонт на ДМА“ на Висш съдебен съвет за 2020 г.
	
Г-жа Олга Керелска - член на Комисия „Управление на собствеността“  към Пленума на ВСС изрази становище, че ще гласува отрицателно по представения проект на решение за вътрешно-компенсирана промяна на средствата за капиталови разходи от предвидените за изпълнение на договор с „КНД-Консулт“ ООД, с оглед обстоятелството, че сключеният договор не е следвало да бъде развалян без да бъдат направени всички усилия същият да бъде изпълнен във възможно най-кратък срок.
Председателят на Комисията – г-н Диков подложи на гласуване предложения проект на решение от дирекция „УССВ“, като „За“ гласуваха  - г-н Диков, г-н Гроздев, г-н Стоев, г-н Дамянов и г-н Новански, а „Против“ гласува г-жа Керелска. 
С оглед на резултата от проведеното гласуване,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ОДОБРЯВА актуализирано поименно разпределение на разходите по §51-00 „Основен ремонт на дълготрайни материални активи“ на органите на съдебната власт за 2020 г. с увеличаване на годишната задача за 2020 г. на обект „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла / ПИ с идентификатор 07603.501.2813 по КККР” от 300 000 лева на 600 000 лева, чрез извършване на вътрешно-компенсирана промяна на средствата за капиталови разходи, като общата годишна задача на капиталовите средства за 2020 г. остава непроменена, съгласно Приложение „Сметни стойности и разчети за финансиране на капиталовите разходи и трансфери през 2020 г.“.

1.2. ИЗПРАЩА решението по т. 1.1 от настоящия протокол на Комисия „Бюджет и финанси“, за съгласуване.

1.3. ПРЕДЛАГА на Пленума на Висшия съдебен съвет да вземе следното решение:

УТВЪРЖДАВА актуализирано поименно разпределение на разходите по §51-00 „Основен ремонт на дълготрайни материални активи“ на органите на съдебната власт за 2020 г. с увеличаване на годишната задача за 2020 г. на обект „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла / ПИ с идентификатор 07603.501.2813 по КККР” от 300 000 лева на 600 000 лева, чрез извършване на вътрешно-компенсирана промяна на средствата за капиталови разходи, като общата годишна задача на капиталовите средства за 2020 г. остава непроменена, съгласно Приложение „Сметни стойности и разчети за финансиране на капиталовите разходи и трансфери през 2020 г.“.

1.4. ВНАСЯ предложението като редовна точка в следващото редовно заседание на Пленума на Висшия съдебен съвет,  след съгласуване с Комисия „Бюджет и финанси“.

2.ОТНОСНО: Писмо с вх. № ВСС-11668/18/05.06.2020 г. от „КНД-Консулт“ ООД във връзка с изпълнение на сключен договор.

Г-жа Олга Керелска - член на Комисия „Управление на собствеността“  към Пленума на ВСС направи предложение да бъде внесено писмо вх. № ВСС-11668/18/05.06.2020 г. от „КНД-Консулт“ ООД в следващото заседание на Пленума на ВСС за запознаване, като същото бъде комплектовано с доклад от дирекция „УССВ“, както по отношение на твърденията в писмото, така и по отношение на последствията от вземането на едно или друго решение.
Г-н Огнян Дамянов изрази становище, че това не е необходимо поради обстоятелството, че Пленумът на ВСС вече е обсъждал многократно поставения въпрос и се е произнесъл с решение.
Председателят на Комисията – г-н Евгени Диков подложи на гласуване предложението на г-жа Керелска за внасянето на писмо вх. № ВСС-11668/18/05.06.2020 г. от „КНД-Консулт“ ООД в заседание на ПВСС, като „За“ - гласува г-жа Керелска, а „Против“ гласуваха г-н Диков, г-н Гроздев, г-н Стоев, г-н Дамянов и г-н Новански. С оглед резултата от проведеното гласуване предложението не беше прието.
Председателят на Комисията – г-н Диков подложи на гласуване предложеният проект на решение от дирекция „УССВ“, като „За“ гласуваха  - г-н Диков, г-н Гроздев, г-н Стоев, г-н Дамянов и г-н Новански, а „Против“ гласува г-жа Керелска. 
С оглед на резултата от проведеното гласуване,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

           2.1. ПРИЕМА за сведение писмо с вх. № ВСС-11668/18/05.06.2020 г. от „КНД-Консулт“ ООД във връзка с изпълнение на сключен договор.
           2.2. ИЗПРАЩА на дирекция „Правна“ писмо с вх. № ВСС-11668/18/05.06.2020 г. от „КНД-Консулт“ ООД, за приобщаване към предоставените материали по преписката.
           2.3. ДОПУСКА поправка на очевидна фактическа грешка в решение по т.1 от протокол № 11/15.04.2020 г. от заседание на Комисия „Управление на собствеността“ към Пленума на ВСС, като израза: „регистрационен № ВСС-11688“ да се чете „регистрационен № ВСС-11668“.

-	Управление на собствеността:

3.ОТНОСНО: Писмо рег. № ВСС-5251/03.06.2020 г. от НИП ведно с проект на Споразумение между ВСС и НИП за възстановяване на стойността на консумираната от ВСС електрическа енергия, както и стойността за достъп и пренос от страна на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА за необходимо и целесъобразно подписването между НИП и ВСС на Споразумение за възстановяване на стойността на консумираната от ВСС за сградата на ул. „Екзарх Йосиф“ № 12, гр. София електрическа енергия, както и пропорционалните стойности за достъп и пренос от страна на ВСС, във връзка със сключения между НИП и „ЧЕЗ Електро България“ АД договор за доставка на електроенергия, ниско напрежение, със срок на действие, съответстващ на срока, посочен в договора. 
3.2. ВЪЗЛАГА на дирекция „Управление на собствеността на съдебната власт“ да проучи възможностите за откриване на партида на ВСС и монтиране на самостоятелен електромер, като направи предложение пред Комисия „Управление на собствеността“ за предприемане от страна на ВСС на необходимите действия в съответствие с изискванията на Закона за енергетиката, Правилата за търговия с електрическа енергия и Закона за обществените поръчки.
3.3. ИЗПРАЩА решението на Комисия „Бюджет и финанси“, за произнасяне по компетентност.

4.ОТНОСНО: Писмо рег. № ВСС-5320/04.06.2020 г. от Върховен касационен съд във връзка с решение по т. 1 от Протокол № 10/30.04.2020 г. на Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на Стефка Инджова - директор на дирекция „Управление на собствеността на съдебната власт“.
4.2. ВЪЗЛАГА на дирекция „Управление на собствеността на съдебната власт“ във връзка с поставените в писмо рег. № ВСС-5320/04.06.2020 г. от Върховния касационен съд въпроси да отправи запитване до Агенцията за обществени поръчки за оказване на методическа помощ и предоставяне на разяснения по прилагане на Закона за обществените поръчки.
Мотиви: На основание чл. 229, ал. 1, т. 2, б. „а“ и б. „б“ (изм. – ДВ, бр. 86 от 2018 г., в сила от 1.03.2019 г.) от ЗОП и с оглед правомощията на Пленума на ВСС съгласно чл. 130а, ал. 2 от Конституцията на Република България и чл. 30, ал. 2 от Закона за съдебната власт, поставените в писмо рег. № ВСС-5320/04.06.2020 г. въпроси следва да бъдат отправени до Агенцията за обществени поръчки като компетентен орган по прилагането на ЗОП.

5.ОТНОСНО: Заповед на кмета на Община Сливен № РД15-126/15.01.2020 г. за учредяване на безвъзмездно право на ползване за срок от 10 (десет) години на Висшия съдебен съвет, на недвижим имот – частна общинска собственост, представляващ самостоятелен обект в сграда, находяща се в гр. Сливен, ул. „Димитър Пехливанов-Добрович“ № 7, ет. 1, за нуждите на Окръжна прокуратура – Сливен.
Приложение: Доклад от Надя Горгорова – старши експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРЕДЛАГА на Пленума на Висшия съдебен съвет да вземе следното решение: 

1. ДОПУСКА на основание чл. 36, ал. 5 от Правилника за организация на дейността на Висшия съдебен съвет и неговата администрация поправка на очевидна фактическа грешка в решение по т.58.II.2 от протокол № 26/07.11.2019 г. на Пленума на ВСС, като изразът: „идентификатор № 67338.305.20.1.2“, да се чете:„идентификатор № 67338.535.20.1.2“.

5.2. ВНАСЯ предложението като редовна точка в следващо редовно заседание на Пленума на ВСС.

 5.3. ИЗПРАЩА материалите по преписката на Комисия „Бюджет и финанси“ за вземане на решение относно заплащане на сума в размер на 2704, 64 (две хиляди седемстотин и четири лева и шестдесет и четири ст.) лева, представляваща 2% административна такса върху цената на правото на ползване за целия период на недвижим имот, частна общинска собственост, представляващ самостоятелен обект в сграда с ид.№ 67338.535.20.1.2, находяща се в гр. Сливен, ул. „Димитър Пехливанов - Добрович“ № 7, ет. 1 по банкова сметка на Община Сливен. 

5.4. ВЪЗЛАГА НА  дирекция „Управление на собствеността на съдебната власт“  след положително становище от Комисия „Бюджет и финанси“ да предприеме действия по прекратяване, изготвяне и подписване на договор от страна на представляващия ВСС /съгласно  решение по т.58.II.2 от протокол № 26 от заседание на ПВСС/, с Община Сливен, представлявана от кмета на общината, за предоставяне на Висшия съдебен съвет безвъзмездно право на ползване за срок от 10 /десет/ години за недвижим имот, частна общинска собственост, представляващ самостоятелен обект в сграда с ид.№ 67338.535.20.1.2, находяща се в гр. Сливен, ул. „Димитър Пехливанов - Добрович“ № 7, ет. 1, на Окръжна прокуратура – Сливен, за нуждите на Районна прокуратура - Сливен.

6.ОТНОСНО: Проект на решение за разпределение на ползването на помещенията в административна сграда – гр. Елхово, ул. „Пирот“ № 2.
Приложение: Доклад от Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт”.

6.2. ПРЕДЛАГА на Пленума на Висшия съдебен съвет да вземе следното решение: 

На основание чл. 388, ал. 1, предложение първо от Закона за съдебната власт, във връзка с писмо с вх.№ ВСС-878/29.05.2020 г. от административния ръководител – председател на Районен съд гр. Елхово, с приложен съгласуван проект с административните ръководители на Районен съд гр. Елхово, Районна прокуратура Ямбол, ОЗ „Охрана“ – Ямбол и Агенция по вписванията, с което се предоставя цялостно разпределение на ползването на помещенията в административната сграда в гр. Елхово, ул. „Пирот“ № 2 между органите на съдебната власт.

I. РАЗПРЕДЕЛЯ ползването на помещенията в административна сграда,  находяща се в гр. Елхово, ул. „Пирот“ №2, както следва:

За нуждите на Районен съд – Елхово:

 Първи етаж:

1.	Стая № 101 - канцелария главен счетоводител и административен секретар - площ 21 кв.м.;
2.	Стая № 102 - „Деловодство“ - площ 48 кв.м.;
3.	Стая № 103 - кабинет на съдията по вписвания и държавен съдебен изпълнител - площ 16 кв.м.;
4.	Стая № 104 - Заседателна зала - площ 65 кв.м.;
5.	Стая № 105 - Заседателна зала - площ 22 кв.м.;
6.	Стая № 106 - Съдебни секретари - площ 15 кв.м.

Втори етаж:

1.	Стая № 201 - кабинет  районен съдия - площ 21 кв.м.;
2.	Стая № 203 - кабинет на Административния ръководител на РС- Елхово - площ 35 кв.м.;
3.	Стая № 204 - кабинет  районен съдия -  площ 17 кв.м.;
4.	Стая № 205 - кабинет съдебен секретар „Съдебно - изпълнителна служба“,  съдебен деловодител „СИС“, деловодител „Бюро съдимост“ и  системен администратор - площ 27 кв.м.;
5.	Стая № 209 - кабинет  районен съдия - площ 12 кв.м.;
6.	Стая № 210 - Регистратура на класифицираната информация - площ 12 кв.м.;
7.	Стая за отдих - площ 12 кв.м.
8.	Помещение за банков офис /отдадено под наем/ – 5 кв.м. 

 Сутерен /приземен етаж/:
1.	Помещение за парен котел - площ 18 кв.м.;
2.	Помещение за резервоара за гориво на отоплителната инсталация - площ 48 кв.м.;
3.	Архивно помещение - площ 63 кв.м.;
4.	Помещение за съхранение на веществени доказателства - площ 24 кв.м.;
5.	 Помещение за временен престой и изолация на конвоирани лица - площ 21 кв.м.

На Окръжна прокуратура Ямбол – За нуждите на Териториално отделение Елхово към Районна прокуратура – Ямбол:

Втори етаж:
1.	Стая № 202 - кабинет прокурор - площ 19 кв.м.;
2.	Стая № 206 – деловодство - площ 28 кв.м.;
3.	Стая № 208 - кабинет прокурор - площ 19 кв.м.

Сутерен /приземен етаж/:
1.	Архивно помещение – площ 21 кв.м.
За изпълнение на функциите на ОЗ „Охрана“ – Ямбол при ГД „Охрана“, ще се ползва следното помещение:
Първи етаж:
1.	Коридор на първия етаж - обособено работно място за Дежурен пост 

За изпълнение на функциите на Агенция по вписванията, ще се ползва следното помещение:
Втори етаж:
1.	Стая № 207 - Агенция по вписванията - площ 36 кв.м.

За съвместно ползване от Районен съд - Елхово, Окръжна прокуратура Ямбол, за нуждите на Териториално отделение Елхово към Районна прокуратура – Ямбол и ОЗ „Охрана“ – Ямбол при ГД„Охрана“:

Първи етаж:
1.	Сервизни помещения - 7 кв.м. 

II. ИЗПРАЩА решението по т. I на административния ръководител на Районен съд – Елхово, за сведение и изпълнение и на главния прокурор на Република България, на разпореждане.

6.3. ВНАСЯ предложението като редовна точка в следващото редовно заседание на Пленума на Висшия съдебен съвет.
7.ОТНОСНО: Проект на решение за разпределение на ползването на помещенията в административна сграда – гр. Левски, бул. „България“ № 58.
Приложение: Доклад от Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт”.

7.2. ПРЕДЛАГА на Пленума на Висшия съдебен съвет да вземе следното решение: 

На основание чл. 388, ал. 1, предложение първо от Закона за съдебната власт, във връзка с писмо с вх.№ ВСС-884/26.02.2020 г. от административния ръководител – председател на Районен съд гр. Левски, с приложен съгласуван проект с административните ръководители на Районен съд гр. Левски, Окръжна прокуратура – Плевен – за ТО Левски към Районна прокуратура - Плевен, ОЗ „Охрана“ и Агенция по вписванията,, с което се предоставя цялостно разпределение на ползването на помещенията в административната сграда в гр. Левски, бул. „България“ № 58 между органите на съдебната власт.

I. РАЗПРЕДЕЛЯ ползването на помещенията в административна сграда,  находяща се в гр. Левски, бул. „България“ № 58, както следва:

За нуждите на Районен съд – Левски:

Партер /Първи етаж/:

1.	Стая № 1 - Съдебна зала № 1;
2.	Стая № 2 - Архив;
3.	Стая № 3 - Бюро съдимост;
4.	Стая № 4 - Съдебни секретари;
5.	Стая № 5 - Деловодство;
6.	Стая № 7 - Системен администратор;
7.	Стая № 8 - Съдебно-изпълнителна служба;
8.	Стая № 9 - Сървърно помещение;
9.	Стая № 10 - Сервизно помещение;
10.	 Стая № 11 - Съдебна зала № 2 

Втори етаж:
1.	Стая № 1 - Административен секретар;
2.	Стая № 2 - Регистратура за класифицирана информация;
3.	Стая № 3 - Главен счетоводител;
4.	Стая № 4 - Районен съдия;
5.	Стая № 5 - Районен съдия;
6.	Стая № 6 - Председател;
7.	Стая № 7 - Държавен съдебен изпълнител;
8.	Стая № 8 - Съдия по вписванията;
9.	Стая № 9 - Склад

На Окръжна прокуратура Плевен - за нуждите на Tериториално отделение - Левски към Районна прокуратура Плевен:

Сутерен:
1.	Гаражна клетка
Четвърти етаж:
1.	Стая № 1 /стар №412/- Деловодство 
2.	Стая № 2 /стар №413/- Заседателна зала;
3.	Стая № 3 /стар №414/- Кабинет;
4.	Стая № 4/стар №415/ - Кабинет;
5.	Стая № 5 /стар №423/- Кабинет;
6.	Стая № 6 /стар №424/- Кабинет;
7.	Стая № 7 /стар №425/- Кабинет;
8.	Санитарен възел;
9.	Санитарен възел.
За изпълнение на функциите на ОЗ „Охрана“ ще се ползват следните помещения:

Партер /Първи етаж/:
2.	Стая № 12 - Помещение за задържани и принудително доведени лица;
3.	Стая № 13 - Кабина (сглобяема конструкция) - дежурен по охрана Коридор на първия етаж - обособено работно място за Дежурен пост 

За изпълнение на функциите на Агенция по вписванията, ще се ползва следното помещение:
Партер /Първи етаж/:
1.	Стая № 14 - Канцелария;
2.	Стая № 15 - Архив

За съвместно ползване от Районен съд и ОЗ „Охрана“ ще се ползва:

Партер /Първи етаж/:
1.	Стая № 6 – Регистратура.

II. ИЗПРАЩА решението по т. I на административния ръководител на Районен съд – Левски, за сведение и изпълнение и на главния прокурор на Република България, на разпореждане.

7.3. ВНАСЯ предложението като редовна точка в следващото редовно заседание на Пленума на Висшия съдебен съвет.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ